पाएं अपने शहर की ताज़ा ख़बरें और फ्री ई-पेपरडाउनलोड करें
सेंवढ़ा में ऐसे संक्रमित मरीज, जिनके घर पर आइसोलेट होने के लिए अलग से कमरा नहीं है या फिर अलग शौचालय नहीं है, उनके लिए कोविड केयर सेंटर बनाए गए हैं। बालक उत्कृष्ट छात्रावास एवं कन्या छात्रावास में बने इन सेंटरों की क्षमता 40-40 मरीजों की है, लेकिन पिछले एक सप्ताह से इनमें केवल दो व्यक्ति भर्ती किए गए हैं।
खास बात यह है कि इन व्यक्तियों की देखभाल के लिए शिक्षा विभाग राजस्व विभाग एवं छात्रावास के एक दर्जन से अधिक कर्मचारी लगे हुए हैं। वहीं यहां बेहतर व्यवस्थाएं होने के कारण कर्मचारियों के भी संक्रमित होने का खतरा बना रहता है। प्रशासन ने कोविड सेंटर तो बना दिए, लेकिन उनमें कोविड मरीजों को भर्ती कराने की ओर ध्यान नहीं दिया जा रहा। सिर्फ औपचारिकता के लिए एक-दो मरीजों को ही भर्ती किया जा रहा है। वहीं इनकी निगरानी के लिए भारी भरकम अमले की ड्यूटी लगाई जा रही है।
वर्तमान में 40-40 क्षमता के कोविड सेंटर में सिर्फ दो मरीज भर्ती हैं, और उनकी निगरानी एक दर्जन से अधिक कर्मचारी कर रहे हैं। जिन्हें 6-6 घंटे की ड्यूटी पर भेजा जाता है। यही हाल कंट्रोल रूम का है जहां पर 2 दर्जन से अधिक शिक्षकों की ड्यूटी है, जो चार पारियों में 6 घंटे से बदली जा रही है।
कंट्रोल रूम पर तैनात शिक्षकों के लिए तहसील में पंखे का तक इंतजाम नहीं है। वहीं बस सेवा बंद होने के बावजूद थाना परिसर में शिक्षकों की ड्यूटी लगाई गई है। इनका काम आने वाले यात्रियों की रिपोर्ट करवाना तथा उनका डाटा तैयार करना है। इस प्रकार की अनेक ड्यूटियां इन दिनों लगाई गई हैं।
जिन के औचित्य पर कर्मचारियों ने सोशल मीडिया पर आपत्तियां उठाई हैं। कर्मचारियों का तर्क है कि उनके पास कोई सुरक्षा किट नहीं है। वहीं शासन ने अभी तक शिक्षा विभाग के कर्मचारियों को कोरोना योद्धा नहीं माना है, बावजूद बड़ी संख्या में शिक्षकों की ड्यूटी लगाई जारी है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva zho_Hant eng_Latn